Решение на Общия съд от 13 ноември 2024 г. — PAN Europe/Комисия
(Дело T-104/23)1
(Достъп до документи — Регламент (ЕО) № 1049/2001 — Подготвителни документи на Комисията относно искане за вътрешно преразглеждане на регламент за изпълнение (ЕС) 2021/2049 по отношение на подновяването на одобрението на активното вещество циперметрин — Частичен отказ на достъп — Член 4, параграф 2 от Регламент № 1049/2001 — Изключение, свързано със защитата на съдебните производства)
Език на производството: английски
Страни
Жалбоподател: Pesticide Action Network Europe (PAN Europe) (Брюксел, Белгия) (представител: A. Bailleux, адвокат)
Ответник: Европейска комисия (представители: M. Burón Pérez и G. Gattinara)
Предмет
С жалбата си на основание член 263 ДФЕС жалбоподателят иска отмяна на Решение C(2022) 9583 окончателен на Комисията от 12 декември 2022 г., с което Комисията му отказва частично достъп до някои документи, поискани на основание Регламент (ЕО) № 1049/2001 на Eвропейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).
Диспозитив
Отхвърля жалбата.
Осъжда Pesticide Action Network Europe (PAN Europe)да заплати съдебните разноски.
____________
1 ОВ C 179, 22.5.2023 г.